ai4bharat/Pralekha huggingface dataset:
नागरी उड्डाण मंत्रालय
नागरी उड्डाण मंत्रालयाने दिली 10 संस्थांना ड्रोन वापरण्याची परवानगी
नवी दिल्ली, 16 ऑगस्ट 2021
नागरी उड्डाण मंत्रालय  आणि नागरी उड्डाण महासंचालनालय  यांनी 10 संस्थांना मानवरहित विमान प्रणाली  नियम, 2021 मधून सशर्त सूट दिली आहे.
या दहा संस्थांमध्ये महाराष्ट्रातील चार संस्थांचा समावेश आहे. त्या संस्था आणि त्यांची कार्ये अशी:-
- महाराष्ट्रातील पालघर जिल्ह्यातील जव्हारच्या आदिवासी भागात आवश्यक आरोग्य सेवा पुरवण्यासाठी प्रायोगिक BVLOS ड्रोन उड्डाणे आयोजित करण्यासाठी मुंबईच्या नॅशनल हेल्थ मिशन  ची निवड.
- तेलंगणा आणि आंध्र प्रदेश राज्यात अनुक्रमे भात आणि मिरी पिकावर ड्रोन आधारित कृषी चाचण्या आणि अचूक फवारणीसाठी मुंबईच्या महिंद्रा आणि महिंद्रा कंपनीला परवानगी
- ड्रोन आधारित कृषी संशोधन उपक्रम आणि कृषी फवारणीसाठी मुंबईच्या बायर क्रॉप सायन्सची निवड.
- आयआयटीएम भोपाळ, एनडीए, पुणे, कराड विमानतळ, उस्मानाबाद विमानतळ, मोहम्मद एअरफील्ड, फर्रुखाबाद या 5 ठिकाणी वातावरणीय संशोधनासाठी भारतीय उष्णकटिबंधीय हवामानशास्त्र संस्था, पुणे ह्यांना परवानगी मिळाली आहे.
ही परवानगी मंजुरीच्या तारखेपासून किंवा पुढील आदेशापर्यंत यापैकी जे आधी असेल त्या कालावधीसाठी वैध आहे आणि डीजीसीएने जारी केलेल्या मानक नियमावलीच्या अटी व शर्तींच्या अधीन असेल.
या परवानग्यांच्या तपशीलांमध्ये खालील गोष्टींचा समावेश आहे:
|
|
S. No.
|
|
Entity Name
|
|
Purpose
|
|
1
|
|
Government of Karnataka
|
|
Drone based aerial survey for creating urban property ownership records in Bengaluru
|
|
2
|
|
National Health Mission, Mumbai
|
|
For conducting experimental BVLOS drone flights to deliver essential healthcare items in tribal areas of Jawhar in Palghar district of Maharashtra
|
|
3
|
|
Gangtok Smart City Development
|
|
Drone based aerial survey for Smart City Project
|
|
4
|
|
Steel Authority of India, IISCO Steel Plant, Burnpur, West Bengal
|
|
For conducting perimeter surveillance of the plant
|
|
5
|
|
Asia Pacific Flight Training Academy, Hyderabad, Telangana
|
|
For conducting remote pilot training using drones
|
|
6
|
|
Blue Ray Aviation, Gujarat
|
|
For conducting remote pilot training using drones
|
|
7
|
|
Tractors and Farm Equipment Limited, Chennai
|
|
For conducting drone based aerial spraying to assess crop health & prevent crop disease
|
|
8
|
|
Mahindra & Mahindra, Mumbai, Maharashtra
|
|
For conducting drone based agricultural trials & precision spraying on paddy & hot pepper crop in the state of Telangana & Andhra Pradesh respectively
|
|
9
|
|
Bayer Crop Science, Mumbai, Maharashtra
|
|
For conducting drone based agricultural research activities & agricultural spraying
|
|
10
|
|
Indian Institute of Tropical Meteorology, Pune
|
|
For atmospheric research at these 5 locations:
-IITM Bhopal
-NDA, Pune
-Karad Airport
-Osmanabad Airport
- Mohammed Airfield,Farrukhabad
नागरी उड्डाण मंत्रालयाच्या संकेतस्थळावर प्रसिध्दीपत्रकाची लिंक उपलब्ध आहे.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 276
आरोग्य आणि कुटुंब कल्याण मंत्रालय
भारतातील सक्रीय कोविड रुग्णांच्या संख्येत आणखी घसरण होऊन सध्या 4 लाख 35 हजार सक्रिय रुग्ण
प्रतिदिन रोगमुक्त होणाऱ्यांचे प्रमाण रोज नोंदल्या जाणाऱ्या नवीन बाधीतांपेक्षा जास्त
भारतात आता सक्रीय कोविड रुग्णांची संख्या 5 लाखांपेक्षा कमी झाली असून आजची सक्रीय कोविड रुग्ण संख्या 4,35,603 इतकी आहे. सध्या सक्रीय असलेल्या रुग्णांची संख्या एकूण कोविड बाधित रुग्णांच्या 4.60 % इतकी कमी झाली आहे.
प्रतिदिन रोगमुक्त होणाऱ्यांचे प्रमाण सतत वाढत असल्यामुळे एकूण सक्रीय कोविड रुग्णसंख्येत खात्रीशीर आणि लक्षणीय घट दिसून येत आहे.
गेल्या चोवीस तासांच्या कालावधीत देशभरात नव्याने 31,118 व्यक्ती कोविड बाधित झाल्याची नोंद झाली.
केरळ, दिल्ली, कर्नाटक तसेच छत्तिसगढ यासारख्या काही राज्यांमध्ये गेल्या चोवीस तासांत सक्रीय रुग्णसंख्येत घट झाली असली तरी उत्तराखंड,गुजरात,आसाम आणि गोवा यासह इतर काही राज्यांमध्ये या कालावधीत नोंदल्या गेलेल्या सक्रीय रुग्णांच्या संख्येत वाढ दिसून आली.
गेल्या चोवीस तासांत 31,118 नव्या कोविड बाधितांची नोंद झाली असली तरी कोविड मधून बरे झालेल्यांची संख्या त्यापेक्षा जास्त म्हणजे 41,985 इतकी आहे.
सद्यस्थितीला, कोविड संसर्गातून बरे झालेल्या रुग्णांची संख्या 88,89,585 इतकी असून रोगमुक्तीचा दर 93.94% झाला आहे. उपचारानंतर बरे झालेले रुग्ण आणि सक्रीय रुग्ण यांच्या संख्येतील तफावत सतत वाढत असून सध्या ही तफावत 84,53,982 इतकी आहे.
नव्याने रोगमुक्त झालेल्या कोविड बाधितांपैकी 76.82% रुग्ण देशातील 10 राज्ये आणि केंद्रशासित प्रदेशांतील आहेत.
केरळमध्ये एका दिवसांत रोगमुक्त झालेल्यांची संख्या सर्वाधिक म्हणजे 6,055 इतकी असून त्याखालोखाल दिल्लीत 5,824 नव्या रोगमुक्तांची नोंद झाली आहे.
नोंद झालेल्या नव्या कोविड बाधितांपैकी 77.79% रुग्ण देशातील 10 राज्ये आणि केंद्रशासित प्रदेशांतील आहेत. महाराष्ट्रात गेल्या 24 तासांत सर्वात जास्त म्हणजे 3,837 व्यक्ती नव्याने कोविड बाधित झाल्याची नोंद झाली, दिल्लीमध्ये काल दिवसभरात 3,726 तर त्याखालोखाल केरळमध्ये 3,382 नव्या रुग्णांची नोंद झाली.
देशभरात गेल्या 24 तासांत कोविडमुळे 482 रुग्णांचा मृत्यू झाला त्यापैकी 81.12% रुग्ण 10 राज्ये आणि केंद्रशासित प्रदेशांमधील होते. या काळात, एकूण मृत्यू पावलेल्यांपैकी 22.4% म्हणजे 108 रुग्ण दिल्लीमधील होते तर महाराष्ट्रात 80 आणि पश्चिम बंगालमध्ये 48 जण मृत्युमुखी पडले.
S.Tupe/S.Chitnis/P.Kor
अर्थ मंत्रालय
केंद्रीय अर्थमंत्री निर्मला सीतारामन यांच्या हस्ते डीआरआयच्या 64 व्या वर्धापन दिन सोहळ्याचे उद्घाटन
केंद्रीय अप्रत्यक्ष कर मंडळ आणि सीमा शुल्क विभागाच्या अधिपत्याखाली कार्यरत प्रमुख तस्करी-विरोधी गुप्तचर आणि तपास संस्था डीआरआय अर्थात महसूल गुप्तचर संचालनालयाचा 64 वा वर्धापन दिन आज नवी दिल्ली येथे साजरा करण्यात आला.
केंद्रीय अर्थ आणि कॉर्पोरेट व्यवहार मंत्री निर्मला सीतारामन यांनी केंद्रीय अर्थ राज्यमंत्री पंकज चौधरी तसेच डीआरआयचे महासंचालक आलोक तिवारी यांच्या उपस्थितीत नवी दिल्ली येथील आंबेडकर आंतरराष्ट्रीय केंद्रात आयोजित कार्यक्रमाचे उद्घाटन केले.
केंद्रीय मंत्री निर्मला सीतारामन यांनी याप्रसंगी डीआरआय संस्थेने केलेल्या कामगिरीबद्दल, विशेषतः महामारीच्या काळात केलेल्या प्रशंसनीय कार्याबाबत संस्था आणि तेथे कार्यरत अधिकाऱ्यांचे अभिनंदन केले. कोविड काळात, आत्यंतिक धोक्याच्या वातावरणात डीआरआयचे सुमारे 800 अधिकारी करत असलेल्या अथक प्रयत्नांबद्दल केंद्रीय अर्थमंत्र्यांनी त्या सर्वांचे कौतुक केले. तसेच महामारीच्या काळात जीव गमावलेल्या डीआरआयच्या अधिकाऱ्यांप्रती त्यांनी कृतज्ञता आणि शोकभावना व्यक्त केली.
या संस्थेचे अधिकारी आणि त्यांचे कार्य फारसे सर्वांसमोर येत नसले तरी तेही पहिल्या फळीतील संरक्षण दलांसमान काम करत, कठीण काळात देशाच्या आर्थिक आघाड्यांचे संरक्षण करण्याचे नेत्रदीपक कार्य ते करत होते, अशा शब्दांत त्यांनी या संस्थेच्या कार्याचे कौतूक केले..डीआरआय च्या अधिकाऱ्यांनी नजीकच्या काळात उघडकीस आणलेले मोठ्या प्रमाणातील अंमली पदार्थ, सोने, रक्तचंदन, हस्तिदंत, सिगारेट्स, इत्यादींच्या तस्करीचे प्रयत्न हाणून पाडल्याबद्दल केंद्रीय अर्थमंत्र्यांनी या अधिकाऱ्यांचे कौतुक केले. त्या म्हणाल्या की, अशा प्रकारच्या कठोर कारवायांतून तस्करीचे असे प्रयत्न मुळातून उखडून टाकले जातील असा स्पष्ट संदेश दिला गेला पाहिजे.
कायद्याची अंमलबजावणी करणाऱ्या संस्था आणि गुप्त माहिती गोळा करणाऱ्या संस्था यांच्या दरम्यान उत्तम समन्वय आणि कारवाई करण्याजोग्या माहितीचे आदानप्रदान यांच्या माध्यमातून देशाच्या सर्व आघाड्या अधिक कार्यक्षमतेने सुरक्षित करण्याचा मार्ग सुनिश्चित होतो असे केंद्रीय मंत्री सीतारामन यांनी पुढे सांगितले. त्यांनी डीआरआयमधील अधिकाऱ्यांना तंत्रज्ञानविषयक साधनांचा दुहेरी वापर होण्याला प्रतिबंध करणे तसेच विषारी टाकाऊ पदार्थ आपल्याच देशात टाकले जाण्यापासून रोखणे यावर लक्ष केंद्रित करण्यास सांगितले.
सोने तस्करी, अंमली पदार्थ आणि मनावर परिणाम करणारे काही पदार्थ, वन्यजीव इत्यादी तसेच व्यावसायिक घोटाळे आणि आंतरराष्ट्रीय सक्तवसुली कारवाया आणि सहकार्य यासारख्या विषयांतील संघटीत स्वरूपाच्या पद्धतींचे विश्लेषण करणारा “भारतातील तस्करी अहवाल 2020-21” देखील केंद्रीय अर्थमंत्र्यांनी जारी केला.
या प्रसंगी, 1963 च्या तत्कालीन भारतीय महसूल सेवा तुकडीतील अधिकारी बी.के.अगरवाल यांना संस्थेसाठी त्यांनी दिलेल्या उल्लेखनीय आणि कटिबद्ध सेवेबद्दल डीआरआय ‘उत्कृष्ट सेवा सन्मान,2021’ देऊन गौरविण्यात आले.
पंतप्रधान कार्यालय
गुरु गोविंद सिंगजी यांच्या जयंतीनिमित्त 350 रुपयांच्या स्मृती नाण्याचे पंतप्रधानांकडून प्रकाशन
गुरु गोविंद सिंग यांची शिकवण मानवतेचा मार्ग दाखवतील- पंतप्रधान
लोहरी निमित्त देशवासियांना पंतप्रधानांच्या शुभेच्छा
नवी दिल्ली, 13 जानेवारी 2019
पंतप्रधान नरेंद्र मोदी यांनी आज नवी दिल्लीत गुरु गोविंद सिंग यांच्या जयंतीनिमित्त 350 रुपयांच्या एका स्मृती नाण्याचे प्रकाशन केले. गुरु गोविंद सिंगजी यांच्या उदात्त, आदर्श आणि मूल्य तसेच मानवता, समर्पण,शौर्य आणि बलिदानप्रती नि:स्वार्थ सेवेची प्रशंसा केली आणि लोकांना त्यांच्या मार्गावरुन चालण्याचे आवाहन केले.
गुरु गोविंद सिंगजी यांच्या जयंतीनिमित्त स्मृती नाण्याचे प्रकाशन केल्यानंतर सात लोककल्याण मार्ग या त्यांच्या निवासस्थानी उपस्थितांना पंतप्रधान संबोधित करत होते. गुरु गोविंद सिंगजी हे महान योद्धे, तत्वज्ञानी कवी आणि गुरु होते असे मोदी म्हणाले. त्यांनी शोषण आणि अन्यायाविरुद्ध लढा दिला. त्यांनी लोकांना दिलेली शिकवण धर्म आणि जातीचे पाश तोडण्यावर केंद्रीत होती. प्रेम, शांती आणि बलिदानाचा त्यांचा संदेश आजही तेवढाच प्रासंगिक आहे.
गुरु गोविंद सिंग यांची मूल्ये आणि शिकवण यापुढे अनेक वर्ष मानवजातीसाठी प्रेरणा स्रोत आणि मार्गदर्शक ठरेल असे पंतप्रधान म्हणाले. त्यांच्या प्रती आपला आदर आणि श्रद्धा व्यक्त करण्यासाठी हे स्मृती नाणं हा एक छोटासा प्रयत्न आहे असे ते म्हणाले. गुरु गोविंद सिंगजी महाराज यांनी दाखवलेल्या 11 सूत्री मार्गावर चालण्याचा संकल्प करण्याचे आवाहन त्यांनी लोकांना केले.
यावेळी त्यांनी लोहरीनिमित्त देशवासियांना शुभेच्छा दिल्या.
तत्पूर्वी, पंतप्रधानांनी 30 डिसेंबर 2018 रोजी आकाशवाणीवरुन प्रसारीत झालेल्या त्यांच्या मन की बात या कार्यक्रमात गुरु गोविंद सिंगजी यांनी दाखवलेल्या समर्पण आणि बलिदानाच्या मार्गावरुन चालण्याचे आवाहन जनतेला केले होते. 5 जानेवारी 2017 रोजी पाटणा येथे गुरु गोविंद सिंगजी यांच्या 350 व्या जयंतीनिमित्त आयोजित समारंभाला ते उपस्थित होते आणि या निमित्त एका स्मृती टपाल तिकिटाचे प्रकाशन त्यांनी केले होते. 15 ऑगस्ट 2016 रोजी स्वातंत्र्य दिनी केलेल्या आपल्या भाषणात आणि 18 ऑक्टोबर 2016 रोजी लुधियाना येथे राष्ट्रीय सुक्ष्म, लघु आणि मध्यम उद्योग पुरस्कार सोहळ्यात पंतप्रधानांनी गुरु गोविंद सिंगजी यांच्या आदर्श आणि मूल्यांचे स्मरण केले होते.
B.Gokhale/S.Kane/P.Malandkar
(Visitor Counter : 70
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेशांना 147.72
कोटींपेक्षा अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही लसीच्या न वापरलेल्या 17.97 कोटींपेक्षा अधिक मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा केला जात आहे.
|
|
VACCINE DOSES
|
|

|
|
SUPPLIED
|
|
1,47,72,11,135
|
|
BALANCE AVAILABLE
|
|
17,97,34,311
केंद्र सरकारने आतापर्यंत 147.72 कोटींपेक्षा जास्त  लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
17.97 कोटी  न वापरलेल्या मात्रा राज्ये आणि केंद्रशासित प्रदेशांकडे अद्याप शिल्लक आहेत.
माहिती आणि प्रसारण मंत्रालय
अमरनाथजी यात्रा 2022 च्या प्रचाराबाबत माहिती आणि प्रसारण मंत्रालयाचे सचिव घेणार बैठक
आगामी 30 जून 2022 ते 11 ऑगस्ट 2022 या कालावधीत नियोजित श्री अमरनाथजी यात्रेच्या व्यापक प्रचाराबाबत भारत सरकारच्या माहिती आणि प्रसारण मंत्रालयाचे सचिव अपूर्व चंद्रा यांनी उद्या श्रीनगरमध्ये एक बैठक बोलावली आहे.
या बैठकीला माहिती आणि प्रसारण मंत्रालयाच्या सचिवांसह जम्मू आणि काश्मीर सरकारचे मुख्य सचिव अरुण कुमार मेहता, श्री अमरनाथजी श्राइन बोर्डचे मुख्य कार्यकारी अधिकारी नितीश कुमार, जम्मू आणि काश्मीर सरकारचे प्रधान सचिव रोहित कंसल आणि केंद्र सरकारचे वरिष्ठ अधिकारी - माहिती आणि प्रसारण मंत्रालयाचे सहसचिव विक्रम सहाय,आकाशवाणीचे प्रधान महासंचालक  एन.व्ही. रेड्डी, दूरदर्शनचे महासंचालक मयंक अग्रवाल ,श्रीनगरच्या पत्र सूचना कार्यालयाचे अतिरिक्त महासंचालक राजिंदर चौधरी आणि इतर वरिष्ठ अधिकारी या बैठकीला उपस्थित राहणार आहेत.
संभाव्य यात्रेकरूंसाठी उपयुक्त ठरेल असा या वर्षी होणार्या यात्रेसंदर्भातील माहितीचा प्रचार - प्रसार व्हावा याबाबत या बैठकीत चर्चा करण्यात येणार आहे.यात्रेच्या संपूर्ण कालावधीत जम्मू आणि काश्मीर प्रशासनाच्या सहकार्याने माहिती आणि प्रसारण मंत्रालयाच्या विविध माध्यम घटकांद्वारे विविध प्रचारात्मक उपक्रमांचे नियोजन केले जाईल.
या संदर्भात माहिती आणि प्रसारण मंत्रालयाचे वरिष्ठ अधिकारी जम्मू आणि काश्मीर या केंद्रशासित प्रदेशाच्या दौऱ्यावर आहेत.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 48.52 Cr. Vaccine Doses administered so far under Nationwide Vaccination Drive
- 3,09,33,022 total recoveries across the country so far
- Recovery Rate currently at 97.37%
- 36,668 patients recovered during last 24 hours
- India reports 42,625 new cases in last 24 hours
- India's Active caseload currently 4,10,353
- Active cases constitute 1.29% of total cases
- Weekly Positivity Rate remains below 5%, currently at 2.36%
- Daily positivity rate at 2.31%, remains below 5%
- Testing capacity substantially ramped up – 47.31 crore tests conducted
#Unite2FightCorona
#IndiaFightsCorona
नवी दिल्ली/मुंबई, 4 ऑगस्ट 2021
आरोग्य मंत्रालयाची कोविड-19 घडामोडींवरील माहिती
भारतातील लसीकरण मोहिमेत देण्यात आलेल्या कोविड प्रतिबंधक लसीच्या मात्रांनी काल 48 कोटींचा मोठा टप्पा ओलांडला. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत 56,83,682 सत्रांच्या आयोजनातून कोविड प्रतिबंधक लसीच्या एकूण 48,52,86,570 मात्रा देण्यात आल्या आहेत. गेल्या 24 तासांत, लसीच्या 62,53,741 मात्रा देण्यात आल्या. देशात 21 जून 2021 पासून कोविड-19 प्रतिबंधक लसीकरण मोहिमेच्या सार्वत्रिकीकरणाचा नवा टप्पा सुरु झाला. संपूर्ण देशात लसीकरण मोहिमेचा वेग वाढवत नेऊन मोहिमेच्या व्याप्तीचा विस्तार करण्यासाठी केंद्र सरकार कटिबद्ध आहे.
देशात महामारीच्या सुरुवातीपासून कोविडमुळे बाधित झालेल्यांपैकी 3,09,33,022 व्यक्ती यापूर्वीच कोविड-19 आजारातून पूर्णपणे बऱ्या झाल्या आहेत आणि गेल्या 24 तासांत 36,668 रुग्ण कोविड आजारातून बरे झाले. यामुळे एकूण रोगमुक्ती दर 97.37% झाला आहे.
भारतात गेल्या 24 तासांत, 42,625 नव्या कोविड ग्रस्त रुग्णांची नोंद झाली. रोज नोंदल्या जाणाऱ्या नव्या कोविड बाधितांची संख्या गेले सलग अडतीस दिवस 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांचा हा परिणाम आहे.
भारतातील कोविड सक्रीय रुग्णसंख्या आज 4,10,353 इतकी आहे आणि सध्या सक्रीय असलेल्या रुग्णांचे प्रमाण देशातील आतापर्यंतच्या एकूण कोविड बाधितांच्या संख्येच्या 1.29% इतके आहे.
देशभरात कोविड संसर्ग तपासणी चाचण्या करण्याची क्षमता लक्षणीयरीत्या वाढविण्यात आली असून गेल्या 24 तासांत देशात एकूण 18,47,518 चाचण्या करण्यात आल्या. संसर्गाला सुरुवात झाल्यापासून आतापर्यंत देशात 47 कोटी 31 लाखांहून अधिक  चाचण्या करण्यात आल्या.
देशभरात एकीकडे कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 2.36% आहे तर दैनंदिन पॉझिटीव्हिटी दर आज 2.31% इतका आहे. आता सलग 58 दिवस दैनंदिन पॉझिटीव्हिटी दर 5% हून कमी राहिला आहे.
इतर अपडेट्स :
Important TweetsM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
उपराष्ट्रपती कार्यालय
कृषी क्षेत्राला सर्वाधिक पसंतीचा दर्जा देऊन संसाधन वाटपाला प्राधान्य हवे : उपराष्ट्रपती
नवी दिल्ली, 26 ऑक्टोबर 2018
कृषी क्षेत्र देशातल्या निम्याहून जास्त लोकसंख्येला रोजगार पुरवत असून धोरणकर्त्याने या क्षेत्राला सर्वोच्च प्राधान्य द्यावे असे आवाहन उपराष्ट्रपती एम. व्यंकय्या नायडू यांनी केले. संसाधन वितरण करताना कृषी आणि ग्रामीण विभागाप्रती सकारात्मक कल राखावा असे आवाहनही त्यांनी केले. भारतीय अन्न आणि कृषी परिषदेतर्फे देण्यात येणारे पहिले जागतिक कृषी पारितोषिक प्रोफेसर एम. एस. स्वामीनाथन् यांना प्रदान केल्यानंतर ते आज नवी दिल्लीत बोलत होते.
प्रख्यात कृषी वैज्ञानिक प्रोफेसर एम. एस. स्वामीनाथन हे कृषी क्षेत्रातील विश्वगुरु आहेत अशा शब्दात उपराष्ट्रपतींनी त्यांचा गौरव केला. प्रोफेसर स्वामीनाथन यांनी भारताच्या अन्न सुरक्षिततेचा भक्कम पाया घातला असे उपराष्ट्रपती म्हणाले.
कृषी क्षेत्राला सर्वाधिक पसंतीचा दर्जा देण्याची आणि शेतकऱ्यांना प्रोत्साहन देण्याची गरज असून पायाभूत सुविधा, सिंचन, गुंतवणूक, विमा आणि पतपुरवठा याची गरज असल्याचे उपराष्ट्रपती म्हणाले. कृषी क्षेत्र अधिक व्यवहार्य आणि आकर्षक कसे करता येईल हे पाहणे आवश्यक असून, कृषी क्षेत्र शाश्वत करण्यासाठी वैज्ञानिक, धोरणकर्ते आणि शेतकरी यांच्यात नियमित आणि प्रभावी समन्वयाची गरज त्यांनी व्यक्त केली.
कृषी क्षेत्र स्वीकारणाऱ्यांच्या घटत्या संख्येबद्दल त्यांनी चिंता व्यक्त केली. कृषी क्षेत्राच्या विकासावर परिणाम करणाऱ्या बाबींची दखल घेण्यासाठी एकत्रित आणि संबंधित प्रयत्नांची गरज त्यांनी व्यक्त केली.
M.Chopade/N.Chitale/P.Malandkar
(Visitor Counter : 64
माहिती आणि प्रसारण मंत्रालय
पत्रकार कल्याण योजनेंतर्गत 7 पत्रकार आणि पत्रकारांच्या 35 कुटुंबांना सरकारच्या वतीने सहाय्य मंजूर
नवी दिल्ली, 1 जुलै 2022
जीव गमावलेल्या 35 पत्रकारांच्या कुटुंबीयांना आर्थिक सहाय्य देण्यासाठी, माहिती आणि प्रसारण मंत्रालयाचे सचिव अपूर्व चंद्रा यांच्या अध्यक्षतेखालील पत्रकार कल्याण योजना समितीच्या प्रस्तावाला केंद्र सरकारने मंजुरी दिली आहे.यात कोविड-19 मुळे मृत्यू झालेल्या पत्रकारांच्या 16 कुटुंबांचा समावेश आहे. या कुटुंबांना 5 लाख रुपयांपर्यंत मदत दिली जाईल.
पत्रकार कल्याण योजनेच्या मार्गदर्शक तत्त्वांनुसार, कायमस्वरूपी अपंगत्व आलेल्या दोन पत्रकारांना तसेच मोठ्या आजारांवर वैद्यकीय उपचारांसाठी पाच पत्रकारांना मदत करण्याची शिफारसही पत्रकार कल्याण योजना समितीने केली आहे.
आतापर्यंत,कोविड-19 मुळे मृत्यू झालेल्या पत्रकारांच्या 123 कुटुंबांना या योजनेअंतर्गत मदत देण्यात आली आहे.सध्याच्या मंजुरीसह चालू बैठकीत एकूण 139 कुटुंबांना मदत देण्यात आली .
गेल्या आर्थिक वर्षात 134 पत्रकार आणि त्यांच्या कुटुंबीयांना विविध श्रेणींमध्ये 6.47 कोटी रुपयांची मदत देण्यात आली.पत्रकार आणि त्यांचे कुटुंबीय पत्र सूचना कार्यालयाच्या https://accreditation.pib.gov.in/jws/default.aspx या संकेतस्थळावरून पत्रकार कल्याण योजना  अंतर्गत मदतीसाठी अर्ज करू शकतात.S.Kane/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
रसायन आणि खते मंत्रालय
शेतकऱ्यांना सवलतीच्या दरात खते उपलब्ध करून देण्यासाठी उचललेली पावले
भारत सरकार शेतकऱ्याना उत्पादक आणि आयातदारांकडून खते विशेषतः युरिया व डाय अमोनियम फॉस्फेट , म्युरेट ऑफ पोटॅश फॉस्फेट आणि पोटॅश  तसेच सिंगल सुपर फॉस्फेट  यांचा समावेश असलेली फॉस्फेट व पोटॅश गटातील  22 प्रकारची खते अनुदानित भावात उपलब्ध करून देत देत आहे. फॉस्फेट व पोटॅश गटातील  खतांवरील अनुदान 01.04.2010 पासून राष्ट्रीय मानक ब्युरोकडून निर्धारित होत आहे.
आपल्या शेतकरीकेंद्री धोरणाला अनुसरून भारत सरकारने शेतकऱ्यांना किफायतशीर दरात फॉस्फेट व पोटॅश गटातील  खते उपलब्ध करून देण्यासाठी कटीबद्ध आहे. खतामधील पोषक तत्वांवर आधारीत दरांनुसार खत कंपन्यांना अनुदान दिले जाईल त्यामुळे त्या शेतकऱ्यांना किफायतशीर भावात खते उपलब्ध करून देऊ शकतील.
गेल्या काही महिन्यात DAPच्या कच्च्या मालावरील आणि फॉस्फेट आणि पोटॅशच्या आंतरराष्ट्रीय बाजारातील किमती वाढल्या आहेत. आंतरराष्ट्रीय बाजारात तयार DAP च्या किमतीही वाढल्या आहेत. किमती खूप वाढल्या असतानाही गेल्या महिन्यापर्यंत खत कंपन्यांनी भारतात DAP च्या किमती वाढवल्या नव्हत्या. आता मात्र काही कंपन्यांनी किंमतीत वाढ केली आहे.
सरकारला या परिस्थितीची पूर्ण जाणीव आहे आणि ती सरकारतर्फे वरिष्ठ पातळीवरून हाताळली जात आहे. याशिवाय सरकार शेतकऱ्यांच्या चिंतेबद्दल पूर्ण संवेदनशील असून पोटॅश आणि फॉस्फेट गटातील  खतांच्या किमतीतील वाढीमुळे होणाऱ्या परिणामांपासून त्यांना संरक्षण देण्यासाठी आधीच पावले उचलत आहे.
पहिले पाऊल म्हणून शेतकऱ्यांना ही सर्व खते बाजारात विनासायास आणि पुरेश्या प्रमाणात उपलब्ध व्हावी याची खबरदारी घेण्याचे निर्देश खत कंपन्यांना देण्यात आले आहेत. सरकारकडून देशातील खतांच्या उपलब्धतेचा दैनंदिन आढावा घेण्यात येत आहे.
DAP किमतीच्या बाबतीत, सरकारने खत कंपन्यांना आधीचा DAP चा माल फक्त जुन्या भावातच विकण्यास सांगितले आहे. याशिवाय आंतरराष्ट्रीय बाजारात पोटॅश व फॉस्फेट तसेच DAPच्या कच्च्या मालाच्या वाढलेल्या किमतीचा भार कमी करण्यासाठी भारत सरकार अनुदानित दर लावून शेतकऱ्यांवरील आर्थिक बोजा कमी करून त्यांना सहाय्य देण्याच्या विचारात आहे.
कोविड महामारीच्या या असामान्य कालखंडात भारत सरकार शेतकऱ्यांच्या हित रक्षणासाठी योग्य ती सर्व पावले उचलत आहे.
रेल्वे मंत्रालय
आगामी चक्रीवादळाच्या पार्श्वभूमीवरही देशामध्ये 150 मेट्रिक टन ऑक्सिजनचे वितरण करण्यासाठी रेल्वेने आज पहाटे 2 ऑक्सिजन एक्सप्रेस सोसाट्याच्या वाऱ्याचा सामना करत गुजरातवरून केल्या रवाना
ऑक्सिजन एक्सप्रेसने 10000 मेट्रिक टन द्रवरूप वैद्यकीय ऑक्सिजनचे वितरण करून महत्वाचा टप्पा ओलांडला
नवी दिल्ली, 17 मे 2021
सर्व अडथळ्यांवर मात करीत आणि नवे उपाय शोधत द्रवरूप वैद्यकीय ऑक्सिजनचे वितरण देशभरातील विविध राज्यांना करून दिलासा देत भारतीय रेल्वेने आपला प्रवास सुरूच ठेवला आहे.
आगामी चक्रीवादळाच्या पार्श्वभूमीवर, देशामध्ये 150 मेट्रीक टन ऑक्सिजनचे वितरण करण्यासाठी रेल्वेने आज पहाटे 2 ऑक्सिजन एक्स्प्रेस, सोसाट्याच्या वाऱ्याचा सामना करत गुजरातवरून रवाना केल्या.
दिल्ली क्षेत्रात ऑक्सिजनचे वितरण करण्यासाठी एक ऑक्सिजन एक्स्प्रेस, 2 रोरो ट्रक आणि 45 मेट्रीक टन द्रवरूप वैद्यकीय ऑक्सीजन घेऊन वडोदऱ्याहून पहाटे 4 वाजता रवाना झाली.
बोकारोहुन पंजाबला जाणारी पहिली ऑक्सिजन एक्सप्रेसही 41.07 मेट्रीक टन ऑक्सिजनच्या दोन टँकर्ससह आज संध्याकाळी 7 पर्यंत फिल्लौरला पोहचणार आहे.
हे नमूद करावे लागेल की, 23 दिवसांपूर्वी 24 एप्रिल 2021 रोजी ऑक्सिजन एक्प्रेसने महाराष्ट्रात 126 मेट्रीक टन ऑक्सिजनचे वितरण करून हा प्रवास सुरु केला होता.
23 दिवसांच्या कालावधीत 13 राज्यांमध्ये 10300 मेट्रिक टनपेक्षा अधिक वैद्यकीय ऑक्सिजन वितरीत करण्यासाठी रेल्वेने ऑक्सिजन एक्स्प्रेसच्या कार्यान्वयनात वाढ केली आहे.
देशभरात आपले कार्यान्वयन सुरू ठेवत भारतीय रेल्वे पश्चिमेकडील हापा आणि मुंद्रा तसेच पूर्वेकडील रौरकेला, दुर्गापूर, टाटानगर, अंगुल यांसारख्या ठिकाणांहून ऑक्सिजन वाहून नेत उत्तराखंड, कर्नाटक, महाराष्ट्र, मध्य प्रदेश, आंध्रप्रदेश, तामिळनाडू, हरयाणा, तेलंगणा, पंजाब, केरळ, दिल्ली आणि उत्तरप्रदेश या राज्यांमध्ये त्याचे वितरण करीत आहे.
शक्य तितक्या लवकर ऑक्सिजनची मदत पोहोचविणे सुनिश्चित करण्यासाठी, ऑक्सिजनची वाहतूक करण्याच्या दृष्टीने, ऑक्सिजन एक्सप्रेस गाड्या चालविण्यासाठी रेल्वे अभूतपूर्व उंची गाठत आहे.
ऑक्सिजन एक्स्प्रेसचे सुलभ मार्गक्रमण सुनिश्चित करण्यासाठी, रेल्वेमार्ग खुला ठेवला जातो आणि मोठ्या प्रमाणात दक्षता ठेवली जाते.
इतर मालवाहतूक कार्यान्वयनाचीही गती कमी होऊ नये यादृष्टीने अशा पद्धतीने सर्वकाही केले जाते.
हे नमूद करायला हवे की, आतापर्यंत सुमारे 160 ऑक्सिजन एक्सप्रेसने आपला प्रवास पूर्ण करत विविध राज्यांना दिलासा दिला आहे.
आतापर्यंत, महाराष्ट्राला 521 मेट्रिक टन, उत्तरप्रदेशला सुमारे 2652 मेट्रिक टन, मध्यप्रदेशला 431 मेट्रिक टन, हरयाणाला 1290 मेट्रिक टन, तेलंगणाला 564 मेट्रिक टन, राजस्थानला 40 मेट्रिक टन, कर्नाटकला 361 मेट्रिक टन , उत्तराखंडला 200 मेट्रिक टन, तामिळनाडूला 231 मेट्रिक टन , पंजाबला 40 मेट्रिक टन, केरळला 118 मेट्रिक टन आणि दिल्लीला सुमारे 3734 मेट्रिक टन ऑक्सिजनचे वितरण ऑक्सिजन एक्सप्रेसद्वारे करण्यात आले आहे.S.Tupe/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
मंत्रिमंडळ
विज्ञान, तंत्रज्ञान आणि नावीन्यता क्षेत्र सहकार्याबाबत भारत आणि डेन्मार्क दरम्यानच्या झालेल्या कराराबाबत मंत्रिमंडळाला दिली माहिती
नवी दिल्ली, 27 जून 2018
पंतप्रधान नरेंद्र मोदी यांच्या अध्यक्षतेखाली झालेल्या मंत्रिमंडळ बैठकीला, भारत आणि डेन्मार्क यांच्यात विज्ञान, तंत्रज्ञान आणि नावीन्यता क्षेत्रात सहकार्यासाठी झालेल्या कराराबाबत अवगत करण्यात आले.
भारत आणि डेन्मार्क यांच्यात विज्ञान, तंत्रज्ञान आणि नावीन्यता या क्षेत्रात सहकार्यासाठी 22 मे 2018 ला करार करण्यात आला. यामुळे भारत-डेन्मार्क विज्ञान आणि तंत्रज्ञान संबंधात ऐतिहासिक उंचीवर पोहोचले.
फायदे : -
विज्ञान, तंत्रज्ञान आणि नावीन्यता क्षेत्रात परस्परांच्या हितांना प्रोत्साहन देण्यासाठी, परस्परांच्या क्षमतांचा लाभ आता दोन्ही देशांना घेता येणार आहे. त्यामुळे द्विपक्षीय संबंधात नवा अध्याय लिहिला जाईल. विज्ञान, तंत्रज्ञान आणि नावीन्यता क्षेत्रात परस्पर हिताच्या मुद्यांवर भारत आणि डेन्मार्कमध्ये सहकार्याला प्रोत्साहन देणे, विकसित करणे, सुकर करणे हे या कराराचे उद्दिष्ट आहे. यातील हितधारकांमध्ये भारत आणि डेन्मार्क इथल्या वैज्ञानिक संस्था, शैक्षणिक क्षेत्रातील व्यक्ती, संशोधन आणि विकास संस्था आणि कंपन्या आहेत. पुनर्नवीकरणीय ऊर्जा, पाणी, पदार्थ विज्ञान, किफायतशीर आरोग्य निगा, कृत्रिम जीवविज्ञान आणि नील अर्थक्रांती ही क्षेत्रे तात्काळ सहकार्याची क्षमता क्षेत्रे म्हणून ठरवण्यात आली आहेत.
B.Gokhale/S.Kakade/P.Malandkar
(Visitor Counter : 63